OpenLLM-France/wikimedia huggingface dataset:
# Cursus publicus

El cursus publicus (llatí: 'via pública'; grec antic: δημόσιος δρόμος, demóssios drómos) era el sistema de correu i transport de l'Imperi Romà.
Durant l'últim període de la República, el senat s'havia de comunicar a través de correus amb els generals i amb els governadors provincials, i amb els reis i els estats aliats. Les autoritats empraven lliberts, esclaus o una determinada classe de missatgers anomenats stratores ('palafreners'). També hi havia un altre tipus de missatgers anomenats tabellarii. Un general feia servir homes a cavall del seu propi estat major per a missatges urgents. Els publicani, homes de negocis, interessats en transmetre i rebre informació cap a Roma i des de Roma, tenien una classe especial de tabellarii, que sovint eren manllevats pels magistrats, o pels negotiatores, especuladors de blat o prestadors de diners, que tenien relacions constants amb els governadors provincials i amb els publicani. Les naus dels aliats també les usaven els magistrats que tenien negocis públics a l'estranger.
Segons diu Suetoni, August va regular el sistema de missatgeria establint les funcions dels tabellarii i dels stratores. Amb la nova organització es podien enviar tant missatges com mercaderies, i també l'usaven els viatgers, tot i que estava limitat als usos oficials, i un decret del governador o de l'emperador en el seu cas establia quines eren les persones que podien usar el servei. Les carreteres romanes més importants disposaven de mutationes (parades per abeurar el cavall o canviar-lo per un altre), situades a intervals de 10–18 km, i mansiones (cases de postes amb serveis d'hostaleria i descans per als missatgers i els viatgers), situades a intervals de 30–36 km. Tal com es feia en temps de la República, les despeses de manteniment anaven a càrrec del territori on estaven ubicades, i havien de proporcionar els cavalls, els guàrdies, el menjar en el seu cas i els carruatges o el material per reparar-los. Fins a l'època d'Hadrià no es va instaurar una oficina estatal dirigida per un funcionari anomenat praefectus vehiculorum, que es feia càrrec de les despeses de subministrament i de manteniment del cursus publicus, però fins a Septimi Sever les despeses generals no van ser pagades per l'erari. A diferència del correu persa, en el qual hi havia relleus tant de cavalls com de missatgers, en el cursus publicus el missatger era el mateix des del principi fins a la fi del trajecte.

## Referències

* ↑ Museu de la Ciència i de la Tècnica de Catalunya. «El correu postal als imperis antics», 15-04-2019. [Consulta: 24 abril 2020].
* ↑ Smith, William (ed.). «Cursus publicus». A Dictionary of Greek and Roman Antiquities (1890). [Consulta: 27 febrer 2023].
# Dawson Turner

Dawson Turner (18 d'octubre de 1775 - 21 de juny de 1858) va ser un botànic anglès.

## Biografia

Turner era fill del banquer James Turner. Va ser deixeble del botànic Robert Forby. No es va graduar al Pembroke College deCambridge per la malaltia terminal del seu pare. El 1796 passà a ser banquer en el banc patern.
La seva signatura com a botànic és: Turner. En honor seu es va donar nom a la molsa gegant (Dawsonia superba )
Es va interessar en la botànica i publicà molts llibres. El desembre de 1802 va ser elegit membre de la Royal Society. El 1816, va ser elegit membre estranger de la Reial Acadèmia Sueca de Ciències.
Cap a 1820 el seu interès passà a les antiguitats i junt amb l'artista John Sell Cotman treballà en el llibre, Architectural Antiquities of Normandy, publicat el 1822,.

## Obres

* Synopsis of British Fuci 1802
* Muscologia Hibernicae Spicilegium (Irish Moss Ferns) 1804
* Botanist's Guide through England and Wales with Weston Dillwyn 1805
* Annals of Botany - nine articles 1800-1808

## Referències

* ↑ «Library and Archive Catalogue». [Consulta: 29 octubre 2010].
* ↑ Lee, Sidney (Ed.). Dictionary of national biography, Volume 12 (London: Smith, Elder & Co., 1887) pp. 285-7.

## Enllaços externs

* Dawson Turner Papers, American Philosophical Society Arxivat 2006-01-28 a Wayback Machine.
* Obres de Dawson Turner al Projecte Gutenberg.
# Cynoglossus macrostomus

Cynoglossus macrostomus és un peix teleosti de la família dels cinoglòssids i de l'ordre dels pleuronectiformes que es troba a les costes de l'Índia.

## Referències

* ↑ The Taxonomicon (anglès)
* ↑ FishBase (anglès)
# Delator

Delator (en llatí plural delatores, en femení delatrix) era, a l'antiga Roma, un denunciant, algú que presentava davant d'un tribunal una acusació contra algú altre.
S'aplicava originàriament a aquelles persones que comunicaven als funcionaris d'hisenda els diners que algú devia a l'erari. El concepte es va estendre a tots aquells que informaven sobre qualsevol delicte i als que presentaven una acusació pública (certa o no) contra una persona amb l'objectiu d'aconseguir diners. Hi havia doncs delators de dos tipus, els que simplement denunciaven i els que actuaven com a fiscals acusadors davant d'un tribunal.
August, va legislar per estimular la delació, atorgant recompenses pecuniàries a aquells que aconseguien la condemna dels delinqüents contra les lleis relacionades amb el matrimoni, segons diu Tàcit. La Lex Julia de majestatis recompensava al fiscal amb una quarta part del patrimoni dels condemnats, explica Tàcit, i va donar un estímul fatal a aquest tipus de personatge. Tiberi al principi del seu regnat es va esforçar per limitar la pràctica, però després el delator va ser un dels personatges importants durant el seu mandat. Tiberi sospitava de tothom i va organitzar una potent xarxa d'espies i delators. Calígula de bon començament va negar que tingués delators pagats per l'erari, diu Suetoni, i Neró va reduir les recompenses dels que perseguien els delinqüents contra la llei Julia et Papia Poppaea a la quarta part del que es podia cobrar legalment. Titus els va castigar severament, i Domicià al principi va seguir el seu exemple, però aviat es va mostrar disposat a utilitzar-los com a instruments de la seva cobdícia. Segons Plini el Vell, Trajà els va desterrar, i Constantí els va denunciar per un rescripte.

## Referències

* ↑ Smith, William (ed.). «Delatores». A Dictionary of Greek and Roman Antiquities (1890). [Consulta: 3 març 2023].

## Vegeu també

* Sicofanta
# Democràcia orgànica

La democràcia orgànica va ser l'autodenominació del règim polític dictatorial imposat pel general Franco des de l'any 1942 fins a l'època de la transició democràtica. No acceptava el sufragi universal, ni els partits polítics. Imposà un sindicat vertical únic, que incloïa els obrers, els patrons i totes les branques de la producció. El poder polític residia en el cap d'Estat, mentre que les Corts, on eren representats els municipis, els caps de família i l'anomenat sindicat vertical (en realitat, l'esmentat sindicat horitzontal), col·laboraven en l'elaboració de les lleis.
# Descort

El descort és un gènere dins de la poesia trobadoresca que es caracteritza per tenir en cada una de les estrofes una mètrica diferent. D'aquí en ve el nom descort, que significa "desacord, manca de concordança". El fet que cada estrofa tingui una mètrica diferent implica també que havien de tenir una música diferent; això suposa més virtuosisme per part del trobador.
Es conserven una trentena de descorts de la lírica trobadoresca. N'hi ha bastants d'anònims, però també n'hi ha tres de Cerverí de Girona i altres tres de Guillem Augier Novella; altres són d'Elias de Barjols, Guiraut de Calanson, Elias Cairel, Pons de Capduelh, Giraut de Salanhac, Guilhem de la Tor, etc.
Segons la seva vida, el primer descort l'hauria escrit Garin d'Apchier. La vida en dona els dos primers versos, però aquesta poesia no s'ha conservat.
Algunes peces han estat intitulades descort sense ser-ho estrictament. Entre elles, el famós descort plurilingüe de Raimbaut de Vaqueiras, on la diferència entre les estrofes consisteix que estan escrites en diferents llengües i no pas en la mètrica.

## Referències

* ↑ Vegeu Riquer, Los trovadores, p. 49 i la bibliografia que allí s'esmenta. S'hi pot afegir la referència a l'article de Köhler.

## Bibliografia

* Martí de Riquer, Los trovadores. Historia literaria y textos. Barcelona: Ariel, 1983, vol. 1, p. 49, paràgraf 39 (amb bibliografia en la nota 10)
* E. Köhler, Deliberations on a Theory of the Genre of the Old Provençal Descort, in: Italian Roots and Branches: Essays in Honor of Th. G. Bergin, New Haven/Londres 1976, p. 1-13

## Vegeu també

* Trobador
# Cárcheles

Cárcheles és un municipi de la comarca de Sierra Mágina en la província de Jaén (Espanya), format per les localitats de Cárchel i Carchelejo, que fins a 1975 van ser municipis independents.
# Cármenes

Cármenes és un municipi de la província de Lleó a la comunitat autònoma de Castella i Lleó. Forma part de la comarca de la Montaña Oriental.

## Demografia

Evolució demogràfica :
| 1991 | 1996 | 2001 | 2004 |
| 563 | 458 | 441 | 425 |
# Dia Mundial contra la Pena de Mort

El Dia Mundial contra la Pena de Mort és un dia internacional per a defensar l'abolició de la pena de mort i donar a conèixer les condicions i les circumstàncies que afecten els presos condemnats a mort. La jornada va ser organitzada per primera vegada per la Coalició Mundial contra la Pena de Mort el 10 d'octubre 2003.
La jornada compta amb el suport de nombroses ONG, activistes, col·legis de l'advocacia i governs mundials, com Amnistia Internacional, la Unió Europea i les Nacions Unides.
El 26 de setembre de 2007, el Consell d'Europa també va declarar el 10 d'octubre Dia Europeu contra la Pena de Mort. Aquesta diada es centra amb una qüestió relacionada amb la pena capital. El 2018, el tema va ser les condicions de vida al corredor de la mort. Anteriorment havien estat la pobresa, el terrorisme, els delictes de drogues i la salut mental.

## Referències

* ↑ Amiguet, Teresa. «Día mundial contra la pena de muerte» (en castellà). La Vanguardia, 10-10-2022. [Consulta: 26 octubre 2022].
* ↑ «World Day Against Death Penalty: powerful video shows horror for families». www.amnesty.org.uk.
* ↑ «Joint Declaration by the EU High Representative for Foreign Affairs and Security Policy and the Secretary General of the Council of Europe on the European and World Day against the Death Penalty - Consilium». www.consilium.europa.eu.
* ↑ «Statement by the UN Secretary-General on the 16th World Day Against the Death Penalty - United Nations Secretary-General». www.un.org.
* ↑ «10 October - European Day against Death Penalty». www.coe.int.
* ↑ «Germany calls for global abolition of death penalty on world awareness day | News | DW | 10.10.2015». Deutsche Welle, 10-10-2015. [Consulta: 8 desembre 2018].
# Cécile Manorohanta

Cécile Manorohanta (segle XX) és una política malgaixe, actualment (2021) al govern de Madagascar com a viceprimera ministra de l'Interior. Anteriorment, va ser ministra de Defensa del 2007 al 2009.
Manorohanta va ser nomenada ministra de Defensa el 27 d'octubre de 2007 al govern del primer ministre Charles Rabemananjara. Va ser la primera dona ministra de defensa del seu país.
El 9 de febrer de 2009, Manorohanta va anunciar la seva dimissió, dient que "després de tot el que ha passat, decideixo a partir d'ara deixar de formar part d'aquest govern", fent referència al tiroteig del 7 de febrer, durant les protestes malgaixes de 2009, en què la policia va matar a trets almenys 50 manifestants. El cap de l'estat major Mamy Ranaivoniarivo va ser nomenat per substituir Manorohanta el mateix dia.
Sota el president de transició Andry Rajoelina, Manorohanta va ser reelegida al govern com a viceprimer ministre de l'Interior el 8 de setembre de 2009.
El 18 de desembre de 2009, Rajoelina va destituir el primer ministre Eugene Mangalaza, el nomenament del qual havia estat avalat per les faccions de l'oposició com a part d'un acord de repartiment del poder, i va declarar que nomenaria Manorohanta en el seu lloc. Tanmateix, el 20 de desembre de 2009 Rajoelina va nomenar Albert Camille Vital com a primer ministre.

## Referències

* ↑ «Madagascar defense minister resigns».
* ↑ «Madagascar protesters shot dead». Al Jazeera, 08-02-2009. [Consulta: 8 febrer 2009].
* ↑ «"Defence minister quits over Madagascar bloodbath"». AFP, 09-02-2009.
* ↑ «"SADC 'rejects, condemns' new Madagascar govt"». AFP, 08-09-2009.
* ↑ «Madagascar leader abandons deal». , 21-12-2009.
# Dibrivka (Djankoi)

* Per a altres significats, vegeu «Dibrivka».
Dibrivka (en ucraïnès: Дібрівка, rus: Дубровка, Dubrovka) és un poble (un possiólok) de la República Autònoma de Crimea a Ucraïna, que el 2014 tenia 40 habitants. Pertany al districte rural de Djankoi.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# David di Donatello 1964

La 9a edició dels premis David di Donatello, concedits per l'Acadèmia del Cinema Italià va tenir lloc el 26 de juliol de 1964 al Teatre grecoromà de Taormina. El premi consistia en una estatueta dissenyada per Bulgari.

## Guanyadors
### Millor director

* Pietro Germi - Sedotta e abbandonata

### Millor productor

* Carlo Ponti - Ieri, oggi, domani (ex aequo)
* Franco Cristaldi - Sedotta e abbandonata (ex aequo)

### Millor actriu

* Sophia Loren - Ieri, oggi, domani

### Millor actor

* Marcello Mastroianni - Ieri, oggi, domani

### Millor actriu estrangera

* Shirley MacLaine - Irma la douce

### Millor actor estranger

* Peter O'Toole - Lawrence d'Aràbia (Lawrence of Arabia) (ex aequo)
* Fredric March - Seven Days in May (ex aequo)

### Millor pel·lícula estrangera

* Lawrence d'Aràbia (Lawrence of Arabia), de David Lean

### Targa d'oro

* Catherine Spaak, per la seva interpretació a: La noia; de Damiano Damiani
* Universal International, per la seva contribució artística a: Xarada (Charade); de Stanley Donen
* Mario Cecchi Gori, pel conjunt de la seva producció

## Referències

* ↑ premis David di Donatello 1964 a mymovies.it
* ↑ David di Donatello Milestones: From De Sica and Fellini to Sorrentino and Garrone a la revista Variety
* ↑ Gold and malachite 'David di Donatello' trophy, Bulgari, 1956 Arxivat 2021-01-15 a Wayback Machine. al web de Sothebys

## Vegeu també

* Nastri d'argento 1964

## Enllaços externs

* David di Donatello 1964 a Filmaffinity
* Cronologia al web dels David di Donatello
* I 'David' al Quirinale - David di Donatello 1964 a YouTube
# Didogobius kochi

Didogobius kochi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 5,8 cm de longitud total.

## Hàbitat

És un peix marí, de clima subtropical i demersal que viu entre 6-30 m de fondària.

## Distribució geogràfica

Es troba a l'Atlàntic oriental: les Illes Canàries.

## Observacions

És inofensiu per als humans.

## Referències

* ↑ Miller P. J., 1966. A new genus and species of gobiid fish from the eastern Mediterranean. Ann. Mag. Nat. Hist. (Ser. 13) v. 8 (núms. 87/88) (1965). 161-172.
* ↑ BioLib (anglès)
* ↑ Van Tassell, J. L., 1988. A new species of Didogobius (Perciformes: Gobiidae) from the Canary Islands. American Museum Novitates Núm. 2906: 1-8.
* 1 2 3 4 FishBase (anglès)
* ↑ Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* ↑ Brito, A., 1991. Catálogo de los peces de las Islas Canarias. Francisco Lemus, la Laguna. 230 p.
* ↑ Louisy, P., 2001. Guide d'identification des poissons marins. Europe et Méditerranée. París: Eds. Eugène Ulmer.

## Bibliografia

* Ahnelt, H. i R.A. Patzner, 1995. A new species of Didogobius (Teleostei: Gobiidae) from the western Mediterranean. Cybium 19(1):95-102.
* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Brito, A. i P.J. Miller, 2001. Gobiid fishes from the Cape Verde Islands, including two new species of Gobius (Teleostei: Gobioidei). J. Nat. Hist. 35: 253-277.

## Enllaços externs

* AQUATAB
# Diaphora mendica

Diaphora mendica és una espècie de lepidòpter ditrisi de la família dels erèbids (Erebidae), subfamília Arctiinae, pròpia de la Zona Paleàrtica fins al llac Baikal.

## Descripció

L'envergadura alar és de 28-38 mm. Hi ha un clar dimorfisme sexual en els imagos.
El mascle és de color gris terrós, en general amb un punt negre a l'àpex de la cel·la; de vegades sense i en altres casos amb alguns punts accessoris. L'ala davantera fa 14-17 mm.
La femella és de color blanc lletós, amb l'abdomen del mateix color; les ales molt escassament puntejades. L'ala davantera fa 17-19 mm. La femella s'assembla a Spilosoma lubricipeda, però aquesta espècie té les ales més llargues i més petites i la part superior de l'abdomen groc i negre.

## Biologia

Els adults volen d'abril a juliol, depenent de la ubicació. Els ous són grocs. La larva és gris marronosa, amb tons verdosos als costats, amb punts de color marró vermellós i flocs de pèls vermells; a la part posterior té una línia mitjana. Les larves s'alimenten de bedolls, salzes, Rumex, Lamium i Plantago.

## Galeria

* Il·lustració del volum 5 d'Entomologia Britànica de John Curtis
* Diaphora mendica larva
* Diaphora mendica mascle
* Diaphora mendica mascle
* Diaphora mendica mascle i femella

## Referències

* ↑ «BioLib - Diaphora mendica» (en anglès). [Consulta: 25 juliol 2024].

## Enllaços externs

* Lepiforumː Diaphora mendica
* Funetː Diaphora mendica
* UKmothsː Diaphora mendica
* Biodiversidad Virtualː Diaphora mendica (castellà)
# Diego Fernando Klimowicz

Diego Klimowicz (Quilmes, 6 de juliol de 1974) és un futbolista argentí, d'ascendència polonesa.
En el seu país va jugar a l'Instituto de Cordoba. El 1996 fitxa pel Rayo Vallecano, de la lliga espanyola, en la qual continuaria a les files del Reial Valladolid. Retorna al seu país el 1999, a les files del Lanús. El 2001, de nou a Europa, fitxa pel VfL Wolfsburg de la Bundesliga alemanya, on passaria la seua millor època militant-hi sis temporades. Posteriorment, ha jugat en el Borussia Dortmund i en el Bochum.

## Referències

* ↑ «Klimowicz, fichado por el Valladolid» (en castellà). El País [Madrid], 10-12-1997. ISSN: 1134-6582.
* ↑ «Qué fue de… Diego Klimowicz: goles en Vallecas y la Bundesliga» (en castellà). 20 Minutos, 16-03-2018. [Consulta: 30 abril 2023].
# Diego Florentín

Diego Florentín fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1930 però no arribà a disputar cap partit.

## Referències

* ↑ 1930 FIFA World Cup Uruguay Arxivat 10-11-2011 a Wayback Machine.
* ↑ Diego Florentín Fitxa i estadístiques a la FIFA
# Doris (cràter)

Doris és un cràter d'impacte en el planeta Venus de 14,5 km de diàmetre. Porta el nom d'un antropònim grec, i el seu nom va ser aprovat per la Unió Astronòmica Internacional el 1994.

## Referències

* ↑ «Doris». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Dikho

Dikho o Dikhow o Dikhao és un riu d'Assam que neix a Nagaland. Després de córrer al nord i oest, entra a Assam i desaigua al Brahmaputra. La seva longitud total és d'uns 350 km. A les zones planes passa per lloc amb força població sent les principals ciutat les de Sibsagar i Nazira (Gurgaon). A la seva riba hi ha les antigues capitals ahoms de Charideo (Cheraidoi), Gargaon i Rangpur, i la ciutat de Sibsagar.
El nom és bodo i vol dir "riu de riva amb escaló". Altres noms del riu foren Klongchu, Doiklong, Diksu, Vasistha Ganga, i Namchao (un nom ahom que vol dir "riu d'aigua clara").
Hi navegan bots de fins a 4 tones que poden arribar fins a Bihubar en temps de pluja i fins a Nazira a l'època seca.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Dischidodactylus

Dischidodactylus és un gènere d'amfibis de la família Craugastoridae endèmic de Veneçuela.

## Taxonomia

* Dischidodactylus colonnelloi (Ayarzagüena, 1985)
* Dischidodactylus duidensis (Rivero, 1968)

## Referències

* IUCN (anglès)
# Distribució de Gompertz

En probabilitat i estadística, la distribució de Gompertz és una distribució de probabilitat contínua, anomenada després de Benjamin Gompertz. La distribució de Gompertz s'aplica sovint per descriure la distribució de la vida adulta pels demògrafs i els actuaris. Camps relacionats de la ciència com la biologia i la gerontologia també van considerar la distribució de Gompertz per a l'anàlisi de la supervivència. Més recentment, els científics informàtics també han començat a modelar les taxes de fallada del codi informàtic mitjançant la distribució de Gompertz. A Ciència del Màrqueting, s'ha utilitzat com a simulació a nivell individual per a la modelització del valor de la vida útil del client. En la teoria de xarxes, particularment el model Erdős–Rényi, la longitud de recorreguda d'una caminada aleatòria d'autoevitació (SAW) es distribueix segons la distribució de Gompertz.

## Especificació
### Funció de densitat de probabilitat

La funció de densitat de probabilitat de la distribució de Gompertz és:
$f\left(x;\eta ,b\right)=b\eta \exp \left(\eta +bx-\eta e^{bx}\right){\text{for }}x\geq 0,\,$
on $b>0\,\!$ és el paràmetre d'escala i $\eta >0\,\!$ és el paràmetre de forma de la distribució de Gompertz. A les ciències actuarials i biològiques i a la demografia, la distribució de Gompertz es parametritza de manera lleugerament diferent (llei de mortalitat de Gompertz-Makeham).

### Funció de distribució acumulada

La funció de distribució acumulada de la distribució de Gompertz és:
$F\left(x;\eta ,b\right)=1-\exp \left(-\eta \left(e^{bx}-1\right)\right),$
on $\eta ,b>0,$ i $x\geq 0\,.$

## Referències

* ↑ «5.34: The Gompertz Distribution» (en anglès). https://stats.libretexts.org,+06-05-2020.+[Consulta: 19 juny 2023].
* ↑ «Gompertz Distribution: Simple Definition, PDF» (en anglès). https://www.statisticshowto.com.+[Consulta: 19 juny 2023].
* ↑ «Gompertz distribution» (en anglès). http://www.math.wm.edu.+[Consulta: 19 juny 2023].
* ↑ «The Gompertz Distribution» (en anglès). http://www.randomservices.org.+[Consulta: 19 juny 2023].
# Duiquer blau

El duiquer blau (Philantomba monticola) és un petit duiquer que viu als boscos de l'Àfrica central i el sud de l'Àfrica austral.
Els duiquers blaus mesuren uns 35 centímetres d'alçada a l'espatlla i pesen uns quatre quilograms. Els duiquers blaus tenen un pelatge marró amb una lleugera tonalitat blava (que els dona nom) i una regió ventral blanca. Tenen una escletxa glandular entre els ulls i una cresta molt lleugera entre les orelles. Els duiquers blaus tenen unes senzilles banyes còniques de 2-10 centímetres. A vegades, les femelles manquen de banyes.

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Districte de Vevey

El districte de Vevey és un dels antics 19 districtes del cantó suís de Vaud que va desaparèixer en la reforma del 2008. Els seus municipis van anar a parar a tot el districte de la Riviera-Pays-d'Enhaut.

## Municipis

* Cercle de Corsier
** Chardonne
** Corseaux
** Corsier-sur-Vevey
** Jongny
* Cercle de La Tour-de-Peilz
** Blonay
** La Tour-de-Peilz
** Saint-Légier-La Chiésaz
* Cercle de Montreux
** Montreux
** Veytaux
* Cercle de Vevey
** Vevey